stanford-oval/wikipedia huggingface dataset:
אלה הנדרסון

| --- | --- |

 לידה:  12 בינואר 1996 (בת 28) אנגליה טטני, לינקולנשייר
 שם לידה:  גבריאלה מישל הנדרסון
 מוקד פעילות:  הממלכה המאוחדת 
 תקופת הפעילות:  מ-2012
 מקום לימודים:  בית הספר טרינג פארק לאמנויות הבמה 
 עיסוק:  זמרת • פזמונאית
 סוגה:  פופ • R&B • נשמה
 שפה מועדפת:  אנגלית 
 כלי נגינה:  פסנתר
 חברת תקליטים:  וורנר מיוזיק גרופ • אסיילום רקורדס • סייקו מיוזיק
 http://www.ellahenderson.co.uk
 פרופיל ב-IMDb
 
גבריאלה מישל הנדרסון (באנגלית: Gabriella Michelle "Ella" Henderson; נולדה ב-12 בינואר 1996) היא זמרת ופזמונאית אנגלייה. בשנת 2012 התמודדה בעונה התשיעית של תוכנית המציאות הבריטית X Factor, והגיעה למקום השישי.
אלבום הבכורה של הנדרסון, "Chapter One", יצא בשנת 2014 והגיע למקום הראשון במצעד האלבומים הבריטי. מתוך האלבום יצאו הסינגלים "Ghost", "Glow", "Yours" ו-"Mirror Man". בשנת 2015 הוציאה את הסינגל "Glitterball" בשיתוף סיגמא ואת הסינגל "Here for You" עם קייגו, שניהם זכו להצלחה במצעדים. לאחר הפסקה של ארבע שנים הוציאה את המיני-אלבום "Glorious" ושיתפה פעולה עם ג'קס ג'ונס בסינגל "This Is Real". כמו כן, שיתפה פעולה עם סיגלה בסינגל "We Got Love", אשר הפך לשירה הרביעי להיכנס לעשירייה הראשונה במצעד הפזמונים הבריטי.
ב-17 בספטמבר 2021, היא הוציאה, בשיתוף פעולה עם אופנבך, את הסינגל "Hurricane". בשנת 2023 הוציאה את "0800 Heaven" ביחד עם נייתן דאו וג'ואל קורי.
דיסקוגרפיה > אלבומי אולפן

2014: Chapter One
2022: Everything I Didn't Say
דיסקוגרפיה > מיני-אלבומים

2019: Glorious
2022: Ugly (acoustic)
הופעות > סיבובי הופעות

2015: Chapter One Tour
פרסים ומועמדויות

| שנה | פרס | קטגוריה | עבודה מועמדת | תוצאה | מקור |
| --- | --- | --- | --- | --- | --- |
| 2024 | פרסי המוזיקה הבריטית | שיר השנה | "React" (עם Switch Disco) | מועמדות |  |
| 2024 | פרס ג'ונו | הקלטת הדאנס של השנה | "I Go Dancing" (עם פרנק ווקר) | מועמדות |  |
הערות שוליים

↑  BRITs 2024 Nominees revealed!, BRIT Awards (באנגלית)
↑  2024 Juno Award Winners: Charlotte Cardin, Karan Aujla & more | Billboard Canada, ca.billboard.com (באנגלית)
| אלה הנדרסון |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | Chapter One • Everything I Didn't Say |  |
| מיני-אלבומים | Glorious • Ugly (acoustic) |  |
| סינגלים | "Ghost" • "Glow" • "Yours" • "Mirror Man" • "Glorious" • "Young" • "Friends" • "Take Care of You" • "Dream on Me" • "Blame It on the Mistletoe" • "Let's Go Home Together" • "Risk It All" • "Hurricane" • "Brave" • "Crazy What Love Can Do" • "All for You" • "Heartstrings" |  |
| השתתפות בסינגלים | "Glitterball" • "This Is Real" • "Lighter" • "Here for You" • "Bridge over Troubled Water" • "We Got Love" • "Hold Me Close" • "I'm Going Through Hell" • "21 Reasons" |  |
| סינגלים שיווקיים | "Hard Work" • "Everything I Didn't Say" • "Ugly" |  |
| סיבובי הופעות | Chapter One Tour • Everything I Didn't Say Tour |  |
| --- | --- |
בקרת זהויות :  BnF: cb169607868 (data)  GND: 1060735121  ISNI: 0000 0004 4647 0542  LCCN: nb2015000939  MusicBrainz: 3a60a284-256b-4481-9c33-84d12ea481cd  NTA: 387266755  VIAF: 311574884   WorldCat (עם VIAF): 311574884
אליפות ישראל הפתוחה בטניס

| --- | --- |
 מיקום:  ישראלרמת השרון, ישראל
 מקום הטורניר:  מרכז הטניס הישראלי
 קטגוריה:  סבב האתגר
 משטח:  קשה
 הגרלה:  32S/32Q/16D
 סך פרסים:  100,000‏$
 
אליפות ישראל הפתוחה בטניס היא טורניר טניס מקצועי שמתקיים במסגרת סבב הצ'אלנגרס של  ATP. הטורניר מתקיים מאז שנת 2008 במרכז לטניס בישראל ברמת השרון. התחרות מתקיימת בחודש מאי וסך הפרסים ב-2010 עמד על סכום של 100,000 דולר. הטורניר נקרא על שמו של סמל ראשון ליאור וישינסקי.
ערך זה הוא קצרמרבנושא טניס. אתם מוזמנים לתרום לוויקיפדיה ו.
אורות ישראל (ספר)

|  מידע כללי |
| --- | --- |
 מאת:  הראי"ה קוק
 שפת המקור:  עברית
 הוצאה
 הוצאה:  "הסתדרות ירושלים"
 תאריך הוצאה:  ה'תש"ב, ומאז ה'תש"י עם ספר אורות
 מספר עמודים:  צ' (במהדורה הראשונה)
 עורך:  הרצי"ה קוק
 קישורים חיצוניים
 ויקיטקסט:  https://he.wikisource.org/wiki/אורות_ישראל
 
אורות ישראל הוא ספר מכתבי הראי"ה קוק בן תשעה פרקים אודות כנסת ישראל ועם ישראל, בהיבטים שונים. החיבור נערך בידי הרצי"ה קוק, בנו של הרב קוק, והחל מן המהדורה השנייה נדפס בתוך ספר אורות. בספר נבחנות סוגיות מרכזיות הנוגעות לעם ישראל ושאר העמים, דוגמת הלאומיות, המדינה, תרבות וחברה, סגולת ישראל ואהבת ישראל, תיקון העולם, גאולה, משיחיות ועוד.
הוצאה לאור

המהדורה הראשונה של הספר יצאה לאור בקיץ ה'תש"ב (1942), לקראת יום השנה השביעי לפטירתו של הראי"ה בג' באלול ה'תש"ב, בהוצאת תנועת דגל ירושלים שעל יד ישיבת מרכז הרב, ונדפסה בדפוס סלומון הירושלמי. בהקדמתו למהדורה זו התייחס העורך הרצי"ה קוק למאורעות השואה, שדיווחים אודותם החלו אט אט להתפשט. מהדורה זו כללה תשעים עמודים.
בשנת ה'תש"י (1950) הוציא לאור הרצי"ה מהדורה חדשה ומורחבת של הספר אורות (שנדפס לראשונה בשנת תר"פ, 1920), וצירף אליו בעצת גיסו הרב יהושע הוטנר – לצד "קריאה גדולה" (פורסמה לראשונה ב"לוח ארץ הצבי", יפו תרס"ח), מאמר למהלך האידיאות בישראל (פורסם לראשונה בהמשכים בכתב העת "העברי", יפו תרע"ב) וקובץ המאמרים זרעונים (פורסם לראשונה בקובץ "התרבות הישראלית", יפו תרע"ג) – את "אורות ישראל". מאז ועד היום, כוללות מהדורות ספר אורות את אורות ישראל, אשר חותם את החיבור.
תוכן הספר

הספר כולל תשעה פרקים בהם בסך הכל 108 פסקאות:

א – מהות כנסת ישראל ותכונת חייה (16 פסקאות). 

ב – קשר היחיד והכלל בישראל (9 פסקאות). 

ג – ההתדבקות וההתקשרות בכללות ישראל (11 פסקאות). 

ד – אהבת ישראל (10 פסקאות). 

ה – ישראל ואומות העולם (16 פסקאות). 

ו – לאומיות ישראל (9 פסקאות). 

ז – שלמות נשמת ישראל (19 פסקאות). 

ח – סגולת ישראל (9 פסקאות). 

ט – קדושת ישראל (9 פסקאות).
לחתימת החיבור צורף עמוד בו מראי מקומות לכתבים נוספים מאת הראי"ה, שנדפסו בעבר, העוסקים בעניינים מקבילים לפרקי הספר.
תוכן הספר > מקורות הספר

מקורן של 39 פסקאות הוא שמונה קבצים (קבצים א-ג), מקורן של 13 פסקאות הוא "קובץ מתקופת יפו־שווייץ", מקורן של 5 פסקאות הוא פנקס "אחרון בבויסק", מקורן של 4 פסקאות הוא פנקס "פ"א פסקאות" (שלושת האחרונים נדפסו בסדרת פנקסי הראי"ה), ומקורן של שאר פסקאות הן מחברות שכתב הראי"ה וטרם נדפסו.
הרב ד"ר מאיר מוניץ העיר כי יחסית לשאר חלקי ספר אורות, למעט חמש הפסקאות שנכתבו בבויסק ואותן ערך הרצי"ה באופן מסיבי, "אורות ישראל הוא החלק שבו הרצ"י התערב בצורה המעטה ביותר יחסית לשאר חלקי הספר".
מתוך הספר

"הדבקות בצדיקים, כדי שיתערב כח המציאות שבנשמתם עם הנשמה הבלתי־נשלמת, היא דבר נכבד מאד במהלך התפתחות הנפשות. אבל צריך שמירה גדולה, שאם יטעה בצדיק אחד, וידבק בו דבקות פנימית הויתית, וידבק גם כן בחסרונותיו, הם יפעלו לפעמים על הדבק במדה גרועה הרבה ממה שהם פועלים על האיש המקורי. אשריהם ישראל שהם דבקים בנשמת האומה, שהיא טוב מוחלט, לשאוב על ידה אור ד' הטוב" (פרק ג פסקה ג).
"אהבת ישראל והעבודה של הסניגוריא על הכלל ועל הפרטים איננה רק עבודה הרגשית לבדה, כי אם מקצוע גדול בתורה, וחכמה עמוקה ורחבה, רבת הענפים, שכולם צומחים ויונקים מלשד טל אור תורת חסד" (פרק ד פסקה א).
"האהבה הגדולה שאנחנו אוהבים את אומתנו, לא תסמא את עינינו מלבקר את כל מומיה, אבל הננו מוצאים את עצמיותה, גם אחרי הבקורת היותר חפשית, נקיה מכל מום. כֻּלָּךְ יָפָה רַעְיָתִי וּמוּם אֵין בָּךְ (שיר השירים ד, ז)" (פרק ד פסקה ג).
"ראויה היא האנושיות שתתאחד כולה למשפחה אחת, וחדלו אז כל התגרות וכל המדות הרעות היוצאות מחילוקי עמים וגבולותיהם. אבל העולם צריך להעידון התמציתי, שהאנושיות משתכללת על ידו בעושר הצביונים המיוחדים של כל אומה. וזה החסרון תשלים כנסת ישראל, שתכונתה היא כמין אוצר רוחות גדול הכולל בקרבו כל כשרון וכל נטית רוח עליונה" (פרק ה פסקה יא).
"בארץ ישראל אפשר להשיג איך שהבשר של הגוף הישראלי הוא קדוש ממש כקדושת הנשמה, ואין צורך כל כך להרגיז את הגוף ממנוחתו הטבעית, כי אם להעלותו ולהטעימו טעם האמת של חיי הקודש השופעים מקדושת הארץ, הספוגים באוירה המחכים של ארץ ישראל" (פרק ט פסקה ח).
מהדורות הספר

אורות ישראל – ירושלים תש"ב
אורות – מצורף לספר, ירושלים תש"י ומהדורות רבות
אורות ישראל – מהדורה מבוארת מאת הרב זאב סולטנוביץ', כרך א: פרקים א-ד, כרך ב: פרקים ה-ט, מכון הר ברכה תשס"ח
אורות ישראל – מהדורה מבוארת מאת הרב שלמה אבינר, כרך א: פרקים א-ד, כרך ב: פרקים ה-ט, ספריית חוה תשע"א
לקריאה נוספת

שמואל ליבנה, 'לאום ואמונה ב"אורות ישראל" : סוגיות מהגותו של הראי"ה קוק', עבודת גמר, האוניברסיטה העברית תשמ"ד
הרב ד"ר מאיר מוניץ, 'עריכת הספר אורות לראי"ה קוק', עלי ספר כ, תשס"ט
הערות שוליים

↑  תחת מכבש הדפוס, הַבֹּקֶר, 12 באוגוסט 1942; ירושלים החרדית־לאומית מתיחדת עם זכר מורה ורבה, המשקיף, 17 באוגוסט 1942
| הרב אברהם יצחק הכהן קוק |
| --- | --- | --- |
| כתביו | אגרות הראי"ה • אורות • אורות הקודש • אורות התורה • אורות התשובה • עולת ראיה • עין איה • מאמרי הראי"ה • שמועות ראי"ה • חדריו דעת כהן • משפט כהן • אורח משפט • עזרת כהן • שבת הארץ • כתבים נוספים |  |
| ממשנתו | למהלך האידיאות בישראל • הרצאת הרב • חזון הצמחונות והשלום • מאמר הדור • יסוד כסא השם בעולם • המספד בירושלים |  |
| משיריו | שיר האמונה •  ישמח לבי • לחשי ההוויה • כנפי רוח |  |
| תלמידיו | הרב צבי יהודה הכהן קוק (בנו) • הרב יעקב משה חרל"פ • הרב הנזיר • הרב שלום נתן רענן (חתנו) • הרב יצחק אריאלי • הרב אריה לוין •  הרב שאול ישראלי • האדמו"ר החלוץ • הרב משה צבי נריה • הרב יצחק הוטנר • תלמידים נוספים |  |
| מוסדותיו | הרבנות הראשית לישראל • ישיבת מרכז הרב • מכון הלכה ברורה ובירור הלכה • תנועת דגל ירושלים |  |
| כהונות ברבנות | זיימל • בויסק • יפו • מחזיקי הדת (לונדון) • ירושלים • ארץ ישראל |  |
| הנצחתו | בית הרב קוק • כפר הרא"ה • מוסד הרב קוק • פרס הרב קוק לספרות תורנית • פרס ירושלים לספרות תורנית • קבוצת אברהם |  |
ציונות דתית • תורת ארץ ישראל • מועדי הראי"ה • משפחתו • תלמידי הרצי"ה • עוד
| כתבי הראי"ה |
| --- | --- | --- |
| בהלכה וש"ס | דעת כהן • משפט כהן • אורח משפט • עזרת כהן • שבת הארץ • חבש פאר • עץ הדר • עיטור סופרים • טוב ראי |  |
| בהגות | עין איה • עולת ראיה • מאמרי הראי"ה • אדר היקר • ראש מילין • לנבוכי הדור • מדבר שור • מוסר אביך • מידות הראי"ה • עקבי הצאן • ארץ חפץ • חזון הגאולה |  |
| סדרת ה"אורות" | אורות (אורות ישראל) • אורות הקודש • אורות התורה • אורות התשובה • אורות הראי"ה • אורות התפילה • אורות האמונה |  |
| כתבים | למהלך האידיאות בישראל • הרצאת הרב • חזון הצמחונות והשלום • מאמר הדור • אגרות הראיה • שמונה קבצים • פנקסי הראי"ה • משנת הרב • המספד בירושלים • חדריו |  |
| שירים | נכתבו על ידו כשירים: שיר האמונה  • ישמח לבי • לחשי ההויה קטעים ופיסקאות שהולחנו: כנפי רוח • יסוד כסא השם בעולם |  |
הערה: חלק מספרי ה"אורות" הם ליקוטים מאוחרים ממשנתו סביב נושאים שונים, שהשתמשו אף הם בשם "אורות".
אייקו, נסיכת יפן

| --- | --- |

 לידה:  1 בדצמבר 2001 (בת 22) Hospital of the Imperial Household, יפן 
 מדינה:  יפן 
 השכלה:  Gakushuin Kindergarten (15 במרץ 2008)  Gakushuin Girls' Junior & Senior High School (מרץ 2020)  אוניברסיטת גקושואין  Gakushuin Primary School 
 פרסים והוקרה
 Grand Cordon of the Order of the Precious Crown (5 בדצמבר 2021) 
 
הנסיכה, בשנת 2013 בחברת משפחתה
הנסיכה אייקו, המכונה הנסיכה טושי (ביפנית: 敬宮愛子内親王; בתרגום לעברית: טושי-נו-מיה-אייקו-נאשינו; נולדה ב-1 בדצמבר 2001) היא הבת היחידה של קיסר יפן, נארוהיטו ואשתו הנסיכה מסאקו.
המשך השושלת

הלידה עוררה התרגשות עזה ביפן, כיוון שיורש העצר ורעייתו ניסו להרות במשך שמונה שנים. רשתות הטלוויזיה במדינה הפסיקו את מתכונת השידורים הרגילה, ועברו לשדר צילומים של מסאקו, נסיכת יפן בת ה-37 מגיעה לבית היולדות המלכותי ומנופפת לקהל. הנסיכה מסאקו סירבה לבדוק את מין העובר בהיריון, ובעם היפני התעוררו תקוות כי מדובר בבן. לקיסר יפן לשעבר, אקיהיטו, שני בנים: הקיסר הנוכחי, נארוהיטו ואחיו פומיהיטו, נסיך אקישינו, אבי הנסיכות מאקו וקאקו. מאז 1965 לא נולד בן בשושלת המלוכה היפנית. החוק היפני מאפשר רק לבנים לרשת את הקיסר, כך שהולדת הנסיכה החדשה עדיין לא סיפקה יורש עצר לכס הקיסרות. ביפן התעורר ויכוח האם יש לשנות את החוק כדי לאפשר גם לאישה לשבת על כס הקיסרות. ראש ממשלת יפן ג'וניצ'ירו קואיזומי יזם חוק שיאפשר לאישה לשבת על כס הקיסרות, כדי לפתור את משבר ההמשכיות. הוויכוח הסתיים ב-6 בספטמבר 2006, כאשר קיקו, נסיכת אקישינו, אשתו של פומיהיטו, נסיך אקישינו, ילדה בן, הנסיך היסאהיטו (悠仁親王).
שמה

שמה הפרטי של הנסיכה מורכב משתי סימניות קאנג'י: אהבה (愛) וילד (子) והמשמעות היא "אדם שאוהב את הזולת". שמה הקיסרי הוא הנסיכה טושי (敬宮)) שמשמעותו "אדם שמכבד את הזולת". היא לא תוכל להמשיך ולהשאיר כינוי זה אם תינשא לאדם שאיננו מהמשפחה הקיסרית. שמה ניתן לה על ידי הוריה, ששברו את המסורת הקיסרית בה ניתן שמו של הצאצא על ידי הקיסר המכהן.
חייה

הנסיכה אייקו החלה את לימודיה בגן ילדים מרשת מוסדות החינוך היוקרתיים גאקושין (学習院) ב-3 באפריל 2006, אותו סיימה ב-15 באפריל 2008. באותה רשת המשיכה גם בבית הספר היסודי ובבית ספר תיכון לבנות.
ביום הולדתה השמיני פורסם שהנסיכה מתעניינת בקליגרפיה, סימניות קאנג'י, קפיצה בחבל, שירה ונגינה בפסנתר וכינור.
תקרית הבריונות

במרץ 2010 הודיע דובר משפחת המלוכה ביפן כי הנסיכה הפסידה כמה ימי לימוד משום שסבלה מחרדה שהיא תוצאה של הצקות ובריונות של כמה מהבנים בבית הספר. תקרית זו פתחה צוהר לנעשה במערכת החינוך ביפן, שהתבררה כסובלת ממקרי אלימות.
אייקו

| --- | --- |

 לידה:  26 בדצמבר 1999 (בת 24) מוסקבה, רוסיה רוסיה 
 מוקד פעילות:  צ'כיה צ'כיה
 תקופת הפעילות:  מ-2015 
 שפה מועדפת:  צ'כית, אנגלית, רוסית 
 www.aikomakesmusic.com
 
אלנה שירמנובה-קוסטבלובה (בצ'כית: Alena Shirmanova-Kostebelova, ברוסית: Алёна Ширманова-Костебелова; נולדה ב-26 בדצמבר 1999), הידועה בשם הבמה שלה, אייקו, היא זמרת-יוצרת צ'כית מקרלובי וארי. כיום מתגוררת בברייטון שבממלכה המאוחדת. היא ייצגה את צ'כיה באירוויזיון 2024, שהתקיים במאלמה שבשוודיה.
קריירה

אלנה השתתפה בעונה הרביעית של תחרות הכישרונות Česko Slovenská SuperStar. לאחר מכן אימצה את הכינוי "אייקו", וב-2018 הוציאה את אלבום הבכורה שלה. ב-2020 פרסמה את אלבומה השני, Expiration Date, מתוכו הופץ הסינגל "Hunt".
אייקו הייתה האמנית הצ'כית הראשונה שהופיעה על שלטי הענק בטיימס סקוור כחלק מהקמפיין של ספוטיפיי, "Equal Spotify". במרוצת הזמן הופיעה בפסטיבלי מוזיקה רבים, דוגמת רוק אוף פיפול, ESNS, מטרונום פראג, דה גרייט אסקייפ וגרייפ. היא שימשה כמופע חימום בסיבובי ההופעות של אליס מרטון וטאמינו. חלק משיריה הושמעו בסדרות טלוויזיה כמו Teen Mom ו-Love Island.‏
ב-13 באוקטובר 2023 הוציאה את אלבומה השלישי, Fortune's Child. ב-28 בנובמבר הוכרזה כאחת המתמודדות בקדם הלאומי של צ'כיה לאירוויזיון 2024 עם השיר "Pedestal". ב-13 בדצמבר נחשף כי אייקו זכתה בתחרות. על פי חוקי האירוויזיון נדרשות כל האומות, למעט המדינה המארחת ו"חמש הגדולות" (צרפת, גרמניה, איטליה, ספרד והממלכה המאוחדת), להעפיל מאחד משני חצאי הגמר על מנת להתמודד בגמר; עשר המדינות המובילות מכל חצי גמר עולות לגמר. איגוד השידור האירופי (EBU) פיצל את המדינות המתחרות לחמישה סלים שונים על בסיס דפוסי הצבעה דומים וקשרים גאופוליטיים משותפים, על מנת להפחית את הסיכוי לתיאום הצבעות על רקע זה. ב-30 בינואר 2024 נערכה הגרלת הקצאה שהכניסה כל מדינה לאחד משני חצאי הגמר, וכן באיזו מחצית מהמופע הם יופיעו. ‌צ'כיה השתתפה בחצי הגמר השני, אך לא העפילה לשלב הגמר.
דיסקוגרפיה

| שם | פרטים |
| --- | --- |
Aiko:  יצא לאור: 25 באוגוסט 2018  פורמטים: סטרימינג, הורדה דיגיטלית
Expiration Date:  יצא לאור: 17 ביולי 2020  פורמטים: סטרימינג, הורדה דיגיטלית
Fortune's Child:  יצא לאור: 13 באוקטובר 2023  פורמטים: סטרימינג, הורדה דיגיטלית
הערות שוליים

↑  "Aiko". aikomakesmusic.com. נבדק ב-2023-12-13.
↑  "Czechia finalists revealed ahead of ESCZ 2024". Eurovision.tv. European Broadcasting Union. 28 בנובמבר 2023. נבדק ב-28 בנובמבר 2023. {{cite web}}:  (עזרה)
↑  "Aiko will represent Czechia at Eurovision 2024". Eurovision.tv. European Broadcasting Union. 2023-12-13. נבדק ב-2023-12-13.
↑  "Rules–Eurovision Song Contest". Eurovision.tv. EBU. ארכיון מ-8 באפריל 2020. נבדק ב-10 באוקטובר 2021. {{cite web}}:  (עזרה)
↑  Van Dijk, Sem Anne (2023-12-13). "Eurovision 2024: Semi-Final Allocation Draw on January 30". Eurovoix. נבדק ב-2023-12-13.
↑  "Eurovision 2024: Semi-Final Draw results". Eurovision Song Contest (באנגלית). European Broadcasting Union. 30 בינואר 2024. נבדק ב-8 במרץ 2024. {{cite web}}:  (עזרה)
↑  "AIKO - Album by Aiko". Spotify. נבדק ב-13 בדצמבר 2023. {{cite web}}:  (עזרה)
↑  "Expiration Date - Album by Aiko". Spotify. נבדק ב-13 בדצמבר 2023. {{cite web}}:  (עזרה)
↑  "Fortune's Child - Album by Aiko". Spotify. נבדק ב-13 בדצמבר 2023. {{cite web}}:  (עזרה)
| --- | --- |
בקרת זהויות :  MusicBrainz: 6a6d7262-051e-44dc-8176-81a32ae66ea6  NKC: pag20211127051  VIAF: 31163408565100090635   WorldCat (עם VIAF): 31163408565100090635
אלווין ראלף ברלקמפ

| --- | --- |
אלווין ברלקמפ, 2005
אלווין ברלקמפ, 2005
 לידה:  6 בספטמבר 1940 דובר, ארצות הברית 
 פטירה:  9 באפריל 2019 (בגיל 78) פידמונט, ארצות הברית 
 ענף מדעי:  מתמטיקה
 מקום מגורים:  ארצות הברית
 מקום לימודים:  המכון הטכנולוגי של מסצ'וסטס 
 מנחה לדוקטורט:  רוברט ג. גלאגר 
 מוסדות:  אוניברסיטת קליפורניה בברקלי  מעבדות נוקיה בל 
 תלמידי דוקטורט:  דייוויד וולף, Yonghoan Kim, David John Moews, David Lawrence desJardins, Dilip Vishwanath Sarwate, William Edward Fraser, Aaron Nathan Siegel, Po Tong, דין רוברט היקרסון, אוסקר מורנו דה איילה, דייוויד רוס ריצ'מן, ג'. לורנס קרטר, Shuo-Yen Robert Li, יוליה קמפה 
 פרסים והוקרה:  מדליית ריצ'רד המינג של IEEE (1991)  IEEE Koji Kobayashi Computers and Communications Award (1990)  פרס שאנון (1993)  עמית האגודה האמריקאית למתמטיקה (2013)  עמית האקדמיה האמריקאית לאמנויות ולמדעים 
 מספר צאצאים:  3 
 תרומות עיקריות
 תורת המשחקים הקומבינטורית
 
אלווין ראלף ברלקמפ (באנגלית: Elwyn Ralph Berlekamp;‏ 6 בספטמבר 1940 – 9 באפריל 2019) היה מתמטיקאי אמריקאי, פרופסור באוניברסיטת קליפורניה בברקלי.
ברלקמפ נודע בעבודותיו בתחום תורת האינפורמציה ותורת המשחקים הקומבינטורית.
ביוגרפיה

נולד בדובר, אוהיו. זכה בתחרות פטנאם בזמן לימודיו ב-MIT בשנת 1961. קיבל תואר דוקטור בהנדסת חשמל ב-1964, על עבודה שכותרתה "Block coding with noiseless feedback", שנעשתה בהנחיית קלוד שנון ואחרים.
בשנים 1964–1966 לימד הנדסת חשמל באוניברסיטת קליפורניה בברקלי. בשנת 1966 עבר למעבדות בל ובשנת 1971 חזר לאוניברסיטת קליפורניה בברקלי, שבה שימש פרופסור למתמטיקה, הנדסת חשמל ומדעי המחשב.
בשנת 1991 זכה במדליית ריצ'רד המינג של ארגון IEEE לשנת ובשנת 1993 זכה בפרס שאנון של IEEE. מאז 1999 היה חבר באקדמיה הלאומית האמריקאית למדעים.
נפטר ב-9 באפריל 2019.
מספריו

Algebraic Coding Theory, McGraw-Hill, 1968. מהדורה מעודכנת: Aegean Park Press, 1984,‏ ISBN 0-89412-063-8.
עם ג'ון הורטון קונוויי וריצ'רד גאי,  Winning Ways for your Mathematical Plays.
(עם דייוויד וולף (David Wolfe)) Mathematical Go. ‏A. K. Peters Ltd.,‏ 1994.
The Dots-and-Boxes Game.‏ A. K. Peters Ltd.,‏ 2000.  ISBN 1-56881-129-2.
אליפות ברזיל בכדורגל 2012

| --- | --- |
 תקופת התחרות:  19 במאי 2012 – 2 בדצמבר 2012 (198 ימים)
 מספר משתתפות:  20
 הזוכה:  פלומיננסה
 מספר משחקים:  380
 מספר שערים:  906 (2.38 בממוצע למשחק)
 מספר צופים:  5,572,673 (14,665 בממוצע למשחק)
 מלך השערים:  20 - פרד, פלומיננסה
 → 20112013 ←
 
אליפות ברזיל בכדורגל 2012  הייתה הפעם ה-56 בו נערכה תחרות ארצית בכדורגל בברזיל. היא אורגנה על ידי קונפדרציית הכדורגל הברזילאית. המשחקים החלו ב-19 במאי 2012 והסתיימו ב-2 בדצמבר 2012.
בתחרות השתתפו 20 קבוצות. במקום הקבוצות שירדו לליגה הבכירה עלו פורטוגזה, פונטה פרטה, נאוטיקו ורסיפה.
המשחקים התקיימו בשיטת ליגה תוך מפגש כפול בין הקבוצות. עבור הניצחון הוענקו שלוש נקודות ונקודה עבור תיקו.
בסוף העונה ארבע קבוצות ירדו לליגת משנה.
פלומיננסה זכתה באליפות. זו הייתה הזכייה הרביעית בתולדות המועדון.
בסיום העונה לליגת משנה ירדו רסיפה, פלמיירס, אתלטיקו גויאניינסה ופיגיירנסה. במקום הקבוצות שירדו לליגה הבכירה עלו גויאס, קריסיומה, אתלטיקו פרנאאנסה וויטוריה.
טבלת הליגה

| מיקום | קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות | הערות |
| --- | --- | --- | --- | --- | --- | --- | --- | --- | --- | --- |

| 1 | פלומיננסה | 38 | 22 | 11 | 5 | 61 | 33 | 28 | 77 | זכייה בליגה  העפלה לגביע ליברטדורס |
| 2 | אתלטיקו מיניירו | 38 | 20 | 12 | 6 | 64 | 37 | 27 | 72 | העפלה לגביע ליברטדורס |
| 3 | גרמיו | 38 | 20 | 11 | 7 | 56 | 33 | 23 | 71 | העפלה לגביע ליברטדורס |
| 4 | סאו פאולו | 38 | 20 | 6 | 12 | 59 | 37 | 22 | 66 | העפלה לגביע ליברטדורס |
| 5 | ואסקו דה גאמה | 38 | 16 | 10 | 12 | 45 | 44 | 1 | 58 |  |
| 6 | קורינתיאנס | 38 | 15 | 12 | 11 | 51 | 39 | 12 | 57 | העפלה לגביע ליברטדורס כמחזיקת הגביע |
| 7 | בוטפוגו | 38 | 15 | 10 | 13 | 60 | 50 | 10 | 55 |  |
| 8 | סנטוס | 38 | 13 | 14 | 11 | 50 | 44 | 6 | 53 |  |
| 9 | קרוזיירו | 38 | 15 | 7 | 16 | 47 | 51 | 4- | 52 |  |
| 10 | אינטרנסיונל | 38 | 13 | 13 | 12 | 44 | 40 | 4 | 52 |  |
| 11 | פלמנגו | 38 | 12 | 14 | 12 | 39 | 46 | 7- | 50 |  |
| 12 | נאוטיקו | 38 | 14 | 7 | 17 | 44 | 51 | 7- | 49 |  |
| 13 | קוריטיבה | 38 | 14 | 6 | 18 | 53 | 60 | 7- | 48 |  |
| 14 | פונטה פרטה | 38 | 12 | 12 | 14 | 37 | 44 | 7- | 48 |  |
| 15 | באהיה | 38 | 11 | 14 | 13 | 37 | 41 | 4- | 47 |  |
| 16 | פורטוגזה | 38 | 10 | 15 | 13 | 39 | 41 | 2- | 45 |  |
| 17 | רסיפה | 38 | 10 | 11 | 17 | 39 | 56 | 17- | 41 | ירדה ליגה |
| 18 | פלמיירס | 38 | 9 | 7 | 22 | 39 | 54 | 15- | 34 | זכייה בגביע ברזיל  העפלה לגביע ליברטדורס  ירדה ליגה |
| 19 | אתלטיקו גויאניינסה | 38 | 7 | 9 | 22 | 37 | 67 | 30- | 30 | ירדה ליגה |
| 20 | פיגיירנסה | 38 | 7 | 9 | 22 | 39 | 72 | 33- | 30 | ירדה ליגה |
שחקנים מצטיינים

פרד, שחקנה של פלומיננסה כבש 20 שערים וזכה בתואר מלך השערים.
רונאלדיניו, שחקנה של אתלטיקו מיניירו זכה בפרס "כדור הזהב" לכדורגלן העונה.
פרד, שחקנה של פלומיננסה זכה בפרס כדורגלן העונה של קונפדרציית הכדורגל הברזילאית.
אלתיאה העיוורת

| --- | --- |

 סוג:  דמות משנה
 הוצאה לאור:  מארוול קומיקס
 הופעה ראשונה:  Deadpool #1 (ינואר 1997)
 יוצרים:  ["[ג'ו קלי]] אד מקגינס
 גילום הדמות:  לזלי אגאמס ("דדפול", "דדפול 2", "דדפול & וולברין")
 מידע
 שם אמיתי:  אלתיאה (שם משפחה לא ידוע)
 כינויים:  אל, אלפרד העיוור, מיי פארקר
 סטטוס:  פעיל
 כוחות:  ללא כוחות-על
 חברה לשעבר בקבוצה:  בעלת ברית של דדפול
 אזרחות:  ארצות הברית 
 
אלתיאה העיוורת (באנגלית: Blind Althea) היא דמות משנה בדיונית המופיעה בחוברות הקומיקס דדפול ביקום מארוול קומיקס. הדמות הופיעה לראשונה בחוברת Deadpool #1 מינואר 1997 ונוצרה בידי הכותב ג'ו קלי והמאייר אד מקגינס.
אלתיאה היא דמות, שכמו שמרמז שמה, היא עיוורת, ששם משפחתה אינו ידוע. פגשה את דדפול במשימתו בקונגו. בהתחלה מערכת היחסים של שניהם הייתה לא ברורה, ובהמשך היא נהיית מורכבת יותר ויותר. את דמותה בסרט הלייב אקשן "דדפול" מגלמת השחקנית לזלי אגאמס, אשר שבה לתפקיד ב"דדפול 2".
ביוגרפיה בדיונית

דבר אינו ידוע על ראשית חייה של אלתיאה, פרט לכך שנרמז שהייתה בת זוגו של קפטן אמריקה לפני שהוקפא, ושהייתה חברה בשירות המודיעין של אנגליה, לא ידוע באיזה תפקיד. בהופעתה הראשונה, דדפול, עדיין כווייד וילסון, נשלח להורגה, בעת ששהתה בבסיס המודיעין האנגלי ברפובליקה הדמוקרטית של קונגו, אך הרג את כל מי שמסביבה פרט לה. לאחר שווייד בורח מבסיס נשק אקס, מקבל גורם ריפוי וחולה בסרטן, הוא נפגש איתה שנית והם חולקים דירה. אלתיאה מתייחסת אל דדפול כילד מפונק ומשמשת כסוג של אמא לדדפול, בזמן שהוא לגלג עליה וניצל את עיוורונה. הוא בנוסף הכריח אותה לבשל ולנקות עבורו, ונעל אותה בקופסה- חדר אטום ממולא בחפצים חדים- אם סירבה לעשות את דבריו. למרות כל יחסיו כלפיה, אלתיאה מתנהגת איתו בעדינות, ומייחסת את עצמה בתור האדם היחיד שמעז לעמוד נגדו.
אחרי כמה שנים עם דדפול, נוצר סוג של שלום בין שניהם, כשדדפול הבין שאלתיאה לא מוטרדת מתעלוליו. אלתיאה הופכת לאשת סודו הקרובה של דדפול (אפילו יותר מאשר סמור), ואחרי שהציל את חייה מספר פעמים היא הייתה אסירת תודה למענו, ומנסה לגמול לו בכך שבהדרגה הופכת אותו לאדם טוב יותר. הם חולקים מספר הרפתקאות ביחד, ביניהם התחזותה של אלתיאה למיי פארקר (דודתו של פיטר פארקר), וכגמול למעשיה דדפול מעניק לה במתנה את דוג', כלבו לשעבר של חברו של פוגי נלסון (אותו סמור הרוויח למען דדפול). עם זאת, דדפול לקה בשפל אישי ארוך, ונעל אותה בקופסה כשגילה שהסתירה ממנו את ביקוריו של סמור.
השניים מתנהגים (לנוכח האירועים האחרונים) בקרירות זה עם זה, ודדפול מגרש את אלתיאה מביתו. אלתיאה מסרבת, ודדפול משגר אותה בעזרת מכשיר טלפורטציה. אלתיאה נראית שוב עם סמור, כשהשניים נעולים בתוך "הקופסה". אחרי שנתיים לתחילת שותפות הדירה של שניהם, הוא מוזמנת בידי דדפול, על מנת לצפות בחברתה מעונת בידי דוג'. בשנת 2007, דדפול ניגש אליה כדי לאמת את תוכנית החזרת המוניטין שלו בקרב עם טאסקמאסטר.
היא עזרה לדדפול ולסוכן ונום לאתר את דוקטור ארתור ואנקו, אחיינו של דינאמו הארגמן המקורי. כאשר התחתן עם שיקלאה, דדפול שלח לאלתיאה הזמנה בכתב ברייל; היות שלא ידע לכתוב טוב בכתב ברייל, אלתיאה קיבלה בטעות הזמנה להלוויה של חבר בכנופיה, למרות שלא הבינה את ההבדל.
זהות

ג'ו קלי חשף כי במקור אלתיאה הייתה אמורה להיות האלמנה השחורה המקורית, במאמר שהתפרסם בקומיקס. לא ברור מה גילה של אלתיאה, ועלתה השערה שהיא בת שישים. עם זאת, אלתיאה ציינה כי היא זוכרת את שמלות הסנפיר משנת 1920, ולאחר מכן גילה נקבע כשבעים. תאוריה נוספת היא שאלתיאה היא מאדאם ווב, מוטאנטית הידועה כשותפה של ספיידרמן.
אימרה סאביץ'

אימרה סאביץ'  (נולד ב-22 במרץ 1981), הוא כדורגלן עבר הונגרי ששיחק בעמדת החלוץ, וכיום מאמן.
קריירה

סאביץ' הוא יליד העיר סגד, הונגריה. קבוצתו הראשונה הייתה המועדון ההונגרי מהבירה פרנצווארוש ואחרי עונה אחת בלבד עבר לשחק באוסטריה בקבוצת שטורם גראץ. לאחר ארבע עונות באוסטריה עבר סאביץ' לגרמניה לשורותיה של שטוטגרט בה הוא שיחק בחוד לצידו של החלוץ הגרמני קווין קוראני. בהמשך שיחק גם בקבוצות פ.צ. קלן, מיינץ 05 ואאוגסבורג. במאי 2010 חזר סאביץ' לשטורם גראץ.
סאביץ' היה גם חלוצה הפותח של נבחרת הונגריה. בספטמבר 2013 הודיע על פרישה מהכדורגל.